KOSKETUSKOHTA
Kosketuskohta - Charles Stanley
Kerromme maailmalle evankeliumia terveen raamatunopetuksen kautta.
MESTARITEOS - Halusin taiteilijaksi jo 5-vuotiaana.
Vanhempani tekivät kaikkensa rohkaistakseen minua lapsena.
He uhrasivat paljon, jotta minä pystyin tekemään taidetta.
Taiteen tekeminen on yksinäistä.
Olen kuitenkin seurallinen ihminen.
Yksin oleminen on minulle vaikeaa.
Menetin äitini. Isäni oli kuollut yllättäen monia vuosia aiemmin.
Sitten kotini tuhoutui tulipalossa.
En tehnyt taidetta noin kahteen vuoteen.
Maalaaminen ja luominen tuntuivat täysin turhilta.
En halunnut taakoittaa ihmisiä puhumalla tulipalosta -
tai kivusta, jota tunsin sydämessäni äitini kuoleman vuoksi.
Yksin oleminen on hyvin raskasta.
Tarvitsin paljon puhumista ja vakuuttelua uskoakseni, -
että jos maalaisin jälleen tai piirtäisin taas kuviani, -
en menettäisi niitäkin ja etteivät ne muuttuisi tuhkaksi.
Minusta on ihanaa opettaa, -
koska saan antaa itsestäni muille.
Pystyn löytämään jotain hyvää melkein mistä tahansa, -
mitä joku on piirtämässä.
Minusta on tärkeää innoittaa muita.
En olisi se ihminen tai taiteilija, joka nyt olen -
ilman Charles Stanleyn palvelutyötä.
Charles Stanleyn opetukset ovat olleet kuin liima, -
jonka avulla olen pitänyt elämäni kasassa -
kaikkien kokemieni vaikeuksien ja taistelujen keskellä.
Ne ovat myös muistuttaneet siitä, etten ole yksin.
Jotkut julkisuuden henkilöt ovat ostaneet töitäni.
Olen voittanut myös palkintoja.
Minulle tärkeintä on kuitenkin tuoda töilläni kunniaa Jumalalle.
Kaikkivaltiaan Jumalan lapsina emme ole ikinä olosuhteiden uhreja.
Etuoikeuden hyödyntäminen Jumalan tuntemisen etuoikeus, 1. osa
Kaikista tapaamistasi ihmisistä kuka erottuu parhaiten joukosta?
Eli kenestä voit sanoa suurta iloa tuntien, -
että on ollut hieno etuoikeus saada tuntea tämä ihminen.
Oliko kyseessä kuuluisa urheilija, taiteilija tai taitava muusikko?
Tai ehkä joku tietty puhuja, jota mielelläsi kuuntelit?
Ehkä se oli joku omalta alaltasi -
tai suuresti ihailemasi ihminen harrastuspiireistäsi.
Ehkä se oli joku, jolta sait paljon apua elämässäsi, -
tai ehkä ei kuuluisuus laisinkaan, vaan rakas isoäiti tai isoisä.
Tämä henkilö teki vaikutuksen, -
ja sinusta on suuri etuoikeus ihan vain saada tuntea hänet.
Kun ajattelen kaikkia ihmisiä, jotka meillä on etuoikeus tuntea, -
yksi asia on varma: suurin etuoikeutemme on tuntea Jumala.
Usein unohdamme, että Jumalan tunteminen on suuri etuoikeus.
On mahtava tilaisuus, verraton etu ja ikuinen aarre, -
että voimme tuntea elävän Jumalan.
Silti pidämme usein tärkeämpänä toisten ihmisten tuntemista, -
heidän tekojaan ja mielipiteitään.
Jumalan tunteminen on kaikkea muuta tietoa suurempaa.
Sinulla saattaa olla paljon tietoa, mutta ellet tunne Jumalaa, -
mikään tieto ei riitä tuomaan iloa, rauhaa, onnea, tyytyväisyyttä -
eikä varsinkaan iankaikkista elämää.
Apostoli Paavali ilmaisi mahtavasti halunsa tuntea Jumala.
Otetaan esille Fil. 3:7 - 11 [RK]: "Mutta mikä minulle oli voitto, -
sen olen Kristuksen tähden lukenut tappioksi.
Niinpä minä luen kaiken tappioksi tuon ylen kalliin, -
Kristuksen Jeesuksen, minun Herrani, tuntemisen rinnalla.
Hänen tähtensä olen menettänyt kaiken -
ja pidän sen roskana, että voittaisin omakseni Kristuksen -
ja minun havaittaisiin olevan hänessä ja omistavan, -
ei omaa vanhurskautta, joka tulee laista, vaan sen, -
joka tulee uskosta Kristukseen, -
sen vanhurskauden, joka tulee Jumalasta uskon perusteella.
Haluan tuntea Kristuksen -
ja hänen ylösnousemuksensa voiman ja hänen kärsimystensä osallisuuden -
ja tulla hänen kaltaisekseen samastumalla hänen kuolemaansa, -
kunhan vain pääsen ylösnousemukseen kuolleista."
Paavali ilmaisee niin kauniisti syvän kaipauksensa tuntea Jumala, -
joka muutti hänen elämänsä, pelasti hänet Damaskon tiellä -
ja antoi hänen vastuulleen viedä evankeliumi kaikkeen maailmaan.
Jumalan tunteminen oli tärkeintä. Paavali luki kaiken muun tappioksi.
Hän heitti pois vanhan perintönsä.
Kaikki muu oli roskaa, jätettä, -
kun sitä vertasi Jumalan tuntemiseen Hänen Poikansa Jeesuksen kautta.
Yksi nykyajan tragedioita on se, -
että niin monet elävät koko elämänsä tuntematta ikinä Jumalaa.
He kohtaavat elämänsä lopun ei-uskovina ihmisinä -
saavuttamatta sitä, minkä vuoksi heidät luotiin: Luojansa tuntemista.
He jäivät vaille siunauksia, jotka Jumala oli varannut heille.
Heiltä jäi tuntematta persoona, jonka tuntemisesta tulee suurin ilo.
Miksi ihmiset eivät opi tuntemaan Jumalaa? Se on suuri tragedia.
Siihen on ainakin kolme syytä.
Ensinnäkin, monet elävät pimeydessä tietämättä, että Jumala on olemassa -
ja että Jeesus tuli maailmaan, jotta voisimme tuntea Jumalan.
Ajattelen niitä miljardeja ihmisiä, jotka eivät tunne Jumalaa.
He eivät tunne Jeesusta tai tiedä, että on olemassa rakastava Isä.
He eivät tiedä Raamatusta, -
joka opettaa meille, miten elää ja miten Jumala opitaan tuntemaan.
He elävät hengellisessä pimeydessä. Ehkä he ovat rikkaita, ehkä köyhiä.
Ehkä he elävät slummeissa, viidakoissa tai suurkaupungeissa.
Heidän sydämensä ovat pimentyneet Jumalalle, eivätkä he tunne Häntä.
Suurin tieto puuttuu heiltä. Miksi?
He ehkä asuvat alueella, jossa evankeliumia ei ole julistettu.
Monessa paikassa evankeliumia ei ole tarjolla halukkaille.
Monessa paikassa taas on.
Jeesus käski saarnata evankeliumia kaikille luoduille. Miksi?
Jumala tarkoitti, että kaikki me, -
jotka tunnemme Jeesuksen Kristuksen evankeliumin totuuden, -
elämme omalla paikallamme ja hyödynnämme kaikki tilaisuudet -
olla valona jollekulle, jonka sydän on pimentynyt, -
ja olla valona pimeyden, noituuden ja saatanan töiden keskellä.
Moni ei tunne Jumalaa, -
koska heillä ei ole ikinä ollut tilaisuutta kuulla totuutta.
Lähetyskäskyä on noudatettava.
Evankeliumin totuus on vietävä pimeydessä eläville ihmisille.
Toinen syy sille, ettei Jumalaa tunneta, on kiinnostuksen puute.
Mieti hetki sitä tiedon vyöryä, joka on nykyään tarjolla.
Ravintolassakin melkein kaikilla on puhelin toisessa kädessään.
Vyöltä löytyy laite, jota alati näppäillään ja kuunnellaan.
Autoilijatkin pitelevät puhelinta, yksi käsi ratissa - toivon mukaan.
Tietokoneita on kaikkialla. Tietoa tulvii kännyköistä ja internetistä.
Internet välittää valtavasti tietoa.
Maailma on täynnä, tulvillaan ja peittyneenä informaatioon, -
mutta viisaammiksi emme ole tulleet.
Kaikki se tieto on täyttänyt ihmisten mielet ja sydämet.
Tietokoneen ja internetin ääressä -
koko maailma on sormien ulottuvilla, niin kaikki hyvä, kuin pahakin.
Tietoa löytyy kaikista aiheista.
Kaikkea on tarjolla: hyvää ja pahaa.
En puhu vain ei-uskovista tai pelastumattomista ihmisistä.
Jopa uskovat täyttävät mielensä ja aikansa informaatiolla ja "tiedolla".
Halu tuntea Jumala on jäänyt aivan jonnekin syrjään.
Ehkä halu on kylmentynyt tai he ovat välinpitämättömiä.
Tarjolla on niin paljon tietoa, joka on lihalle houkuttelevaa.
Meille toitotetaan propagandaa, että tarpeemme tyydyttyvät, -
jos ostamme tiettyjä autoja, vaatteita, juomia ja ruokia.
Informaatiota on valtavasti, mutta löytyykö janoa tuntea elävä Jumala?
Siinä on ainoa tieto, jonka kautta tulee pääsy iankaikkiseen elämään.
Jos et tunne Jeesusta Vapahtajanasi, et tiedä maailman tärkeintä asiaa.
Ilman Häntä et voi tuntea Jumalaa, -
ja jos et tunne Jumalaa, et ole valmis elämään etkä kuolemaan.
Hän on kaikista tärkein, mutta täytämme mielemme muilla asioilla.
Kolmas syy olla tuntematta Jumalaa on haluttomuus maksaa sen hintaa.
Mitä tarkoitan? Sitä, että Jumalan tuntemisella on hintansa.
Kun otimme Jeesuksen vastaan, kuinka paljon tiesimme Jumalasta?
12-vuotiaana tiesin hyvin vähän. Tiesin olevani syntinen -
ja uskoin Raamatun Jumalaan ja Jeesukseen Jumalan Poikana.
Ymmärsin jonkin verran rististä:
Jeesus kuoli puolestani. Uskomalla Häneen syntini tulivat sovitetuiksi.
Jos ottaisin Hänet vastaan Vapahtajanani, pelastuisin.
Oli kuitenkin valtavasti asioita, joita en silloin tiennyt Jumalasta.
Moni tyytyy pelastumiseen.
He kuulevat seurakunnassa joitakin asioita Jumalasta.
On kuitenkin kaksi aivan eri asiaa -
tietää asioita Jumalasta ja tuntea Hänet henkilökohtaisesti.
Moni ei siis halua maksaa hintaa. Jumalan tuntemisella on hintansa.
Vaikka onkin pelastunut, se ei tarkoita, että tuntee Jumalan.
Evankelioidessa saatetaan kysyä, tunteeko ihminen Jeesuksen.
Uskova ihminen vastaa myöntävästi.
Kysytään ehkä, tunnetko Jumalan.
Uskovana vastaat myöntävästi, mutta ehkä vain tiedät Hänestä -
tai suhteenne on pintapuolinen tai jäänyt vauvan tasolle, -
jossa se oli uskoontulon hetkellä. Silloin ei todella tunne Jumalaa.
Jos joku kysyisi, tunnenko Jumalaa, minun pitäisi vastata tällä tavalla:
Opin koko ajan enemmän Hänestä ja siitä, kuka Hän on.
Minulla on suhde Häneen. Suhteemme syvenee koko ajan.
Tunnen Häntä koko ajan paremmin. Suhteemme on läheinen ja tyydyttävä.
Olen innoissani siitä, mitä tiedän, ja suhteestani Hänen kanssaan, -
mutta paljon on vielä opittavaa.
En voi kehuskella ja vastata, että kyllä vain, tunnen Jumalan.
Tiedän tarpeeksi tietääkseni, etten vielä tiedä tarpeeksi -
ja että Hänen tuntemisensa on jännittävintä, mitä tiedän.
Tiedän, että Hänessä on valtavasti asioita, joita en vielä tiedä.
Olen niin iloinen, että Hän rakastaa minua ja haluaa kertoa itsestään.
Tietoni ja ymmärrykseni Hänestä ja omakohtainen suhteeni Häneen -
ovat vuosi vuodelta jännittävämpiä.
Esitän yksinkertaisen kysymyksen: Onko sinulla halu tuntea Jumala?
Vai riittääkö pelastuminen sinulle? Janoatko sydämessäsi tuntea Häntä?
Kun luet Raamattua, pyydätkö, että Jumala näyttäisi itsensä?
Milloin sanoit viimeksi: "Herra, haluan tietää, kuka Sinä olet."
"Otin Sinut vastaan Vapahtajanani, mutta kuka olet? Millainen olet?"
Miten kuvailisit tuntemaasi Jumalaa?
Kun jotkut kuvaavat tuntemaansa Jumalaa, se ei ole Raamatun Jumala.
He eivät oikeasti tunne Jumalaa.
Moni uskova ei todellisuudessa tunne Jumalaa oikeasti.
Kirjoittakaa ylös neljä asiaa.
Niiden avulla pääsee alkuun Jumalan tuntemisessa.
Toivon, ettet opi Jumalasta kaikkea. Jos luulet niin, olet mennyt vikaan.
Tässä ensimmäinen asia, jonka avulla oppii tuntemaan Jumalan:
1. Minun pitää kuunnella Hänen Sanaansa.
Pitää lukea tai kuunnella sitä.
Minun pitää antaa Pyhän Hengen selittää Sanaa minulle -
ja soveltaa Sana omaan elämääni.
Minun pitää kuunnella Sanaa, -
antaa Pyhän Hengen selittää se minulle ja soveltaa se elämääni.
Se vaatii mietiskelyä eli sitä, että luet ja kuuntelet Sanaa, -
puhut siitä Jumalalle ja kuuntelet, mitä Hän vastaa.
Kerrot, mitä ymmärrät ja mitä et.
Mietiskely on sitä, että vietän aikaa Jumalan kanssa -
ja kuuntelen Hänen Sanaansa, ilmestystään ja totuuttaan.
Mietiskely on aivan välttämätöntä, jos haluan tuntea Jumalan, -
koska Raamatussa Jumala ilmoittaa itsensä niin ihmeellisellä tavalla.
Kaikki kokemuksemme voidaan ymmärtää oikein -
Jumalan Sanan avulla.
Ilman tätä kirjaa voit saada kaikenlaisia omituisia kokemuksia.
1. Lue ja kuuntele Jumalan Sanaa, anna Pyhän Hengen selittää se -
ja sovella se omaan sydämeesi.
Sitten seuraava asia: 2. Havainnoi Raamatusta -
Jumalan ominaisuuksia ja toimintatapoja.
Erotan tämän Raamatun lukemisesta.
Kun luemme Raamattua, löydämme Jumalan ominaisuuksia.
Hän on rakastava Isä, mutta Hän on myös oikeudenmukainen.
Hän rankaisee pahantekijöitä ja kurittaa lapsiaan.
Raamatusta opin, että Hänellä on suunnitelma elämäni varalle.
Hän rakastaa minua ja välittää.
Me siis havainnoimme Jumalan ominaisuuksia.
Miten se tapahtuu? Raamattu ei suoraan listaa niitä.
Jumala ei antanut valmista listaa.
Jos lista olisi jollakin sivulla, -
lukisimme sen Raamatustamme ja tyytyisimme sitten siihen.
Jumala ei antanut listaa, koska halusi meidän löytävän asiat itse.
Löydämme ne lukemalla Raamattua, ja samalla Hän opettaa enemmänkin.
Sitten kolmas tärkeä asia.
Ajattelen asiaa tältä kannalta.
3. Minun pitää ottaa kutsut vastaan ja noudattaa Hänen käskyjään.
Hän esimerkiksi kutsuu kaikkia raskautettuja luokseen.
Toisaalta Hän voi käskeä minua kertomaan uskostani jollekulle.
Annan toisen esimerkin kutsusta. Olet hyvin kiireinen ja uupunut, -
sinulla on päätöksiä tehtävänä ja olosi on kireä.
Koet hengessäsi, että Jumala sanoo:
"Haluan olla kahden kanssasi. Haluan, että vietät aikaa kanssani."
Se on kutsu yhteyteen, kutsu mietiskellä Häntä.
Tunnet vain tarvetta vetäytyä hiljaisuuteen Hänen kanssaan.
Jumalan Henki kutsuu sinua -
salaiseen ja hyvin yksityiseen keskusteluun taivaan Isän kanssa.
Vain siten oppii tuntemaan Hänet. Jumalassa on mahtavaa se, -
että kun Hän haluaa sanoa sinulle jotakin todella merkityksellistä, -
hän pyyhkii mielestäsi sen, miten ymmärsit jonkin kohdan aiemmin.
Muuten olettaisit jo ymmärtäväsi, mitä se tarkoittaa. Tuttua on.
Joskus kun Hän haluaa saada sinut lähelleen, -
Hän pyyhkii aiemmat käsityksesi, ja teksti avautuu ihan uudella tavalla.
Sillä tavalla Hän rakastaa sinua ja antaa itsestään ilmestystä.
Hän sanoo: "Rakastan sinua niin, -
että haluan sinut kokonaan itselleni vähäksi aikaa."
4. Minun pitää tunnustaa Hänen rakkautensa minua kohtaan -
ja riemuita, ylistää ja palvoa Häntä.
Tunnustan Hänen rakkautensa. Viivyn ylistyksessä ja palvonnassa.
Jotain tapahtuu, kun avaamme sydämemme ja palvomme Herraa.
Muista nämä neljä asiaa. Jos kuuntelet, sano "Aamen".
Kerron, miksi aivan jokainen jumalanpalvelus on niin tärkeä, -
samoin kuin jokainen saarna -
ja jokainen katsomasi nauhoitus.
Näissä jumalanpalveluksissa luemme Jumalan Sanaa, -
pyydämme Pyhältä Hengeltä selitystä ja sovellamme sen sydämeemme.
Toiseksi, yritämme tuoda esiin Jumalan ominaisuuksia, -
jotta opit Hänestä jotain sellaista, mikä saa sinut rakastamaan Häntä.
Se on kohta numero 2.
Kolmantena, olemme avoimia ottamaan vastaan kutsun.
Kutsun teitä antamaan Jumalalle luvan tehdä työtä sydämessänne.
Puhumme Jumalan käskyistä, siitä, mitä Hän meiltä haluaa.
Sitten me myös palvomme Häntä. Jokainen jumalanpalvelus -
on siis mahdollisuus oppia tuntemaan Jumalaa paremmin. Onko se tärkeää?
Jos Hänen tuntemisensa on kaikkea muuta tietoa suurempaa, -
jos Hän on tärkein persoona, jonka voi tuntea -
ja jos Hänen tuntemisensa on iankaikkinen elämä, -
silloin jokainen tilaisuus kasvaa Hänen tuntemisessaan on tärkeä.
Sen valossa kysyn sinulta jotain.
Haluatko todella tuntea Jumalan?
Onko elämässä mitään tärkeämpää kuin Hänen tuntemisensa?
Tulee ainakin yksi hetki, jolloin se on sinusta elämäsi tärkein asia:
Kun elät elämäsi viimeisiä hetkiä -
ja olet vielä tajuissasi, ennen kuin Herra ottaa sinut.
Silloin tiedät, mikä on kaikkein tärkeintä koko maailmassa:
Se, tunnetko Jumalan.
Jumalan voi tuntea tuntemalla Kristuksen. Miten Hänet voi tuntea?
Uskomalla, että Hän on Jumalan Poika, joka syntyi neitsyestä.
Hän kuoli ristillä -
ja Isä Jumala laittoi kaikki syntisi Hänen päälleen.
Heti kun sanot: "Jumala, uskon, että Sinä olet Jumala -
ja että Jeesus on Poikasi, jonka kuolema sovitti koko syntivelkani."
"Otan uskossa vastaan anteeksiantosi ja teen Jeesuksesta Herrani."
Siinä hetkessä olet ottanut ensimmäisen, ratkaisevan askeleen -
Kaikkivaltiaan Jumalan tuntemisessa.
Rukoilen, että otat sen askeleen, jos et ole sitä ikinä tehnyt.
Isä, olemme niin kiitollisia siitä, että rakastat meitä niin paljon, -
että näytät ja paljastat meille itsesi, vaikka emme sitä ansaitse.
Pyhä Henki, upota tämä totuus sydämeemme.
Kiitos, että olet jo nyt vaikuttanut meissä -
kyltymätöntä ja syvempää janoa tuntemistasi kohtaan.
Pyydämme Jeesuksen nimessä, aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu